Omar Marmoush

Omar Khaled Mohamed Abd Elsala Marmoush (* 7. február 1999, Káhira, Egypt) je egyptský profesionálny futbalista, ktorý hráva na pozícii útočníka v anglickom klube Manchester City.

 Klubová kariéra 

 Wadi Degla 
Marmoush začal s futbalom v egyptskom klube Wadi Degla. V tomto klube začal aj kariéru. V egyptskej Premier League debutoval 8. júla 2016 pri výhre 3:2 nad Al Ittihad Alexandria Club. V roku 2017 prestúpil Marmoush do rezervného tmu VfL Wolfsburg II.

 VfL Wolfsburg 
Tri roky pôsobil Marmoush v rezervnom tíme Wolfsburgu. V prvom tíme debutoval 26. mája 2020 pri výhre 4:1 nad Bayerom Leverkusen v Bundeslige. 

Dňa 23. júna 2020 podpísal svoju prvú profesionálnu zmluvu s klubom.

 Hosťovanie v St. Pauli 
Dňa 5. januára 2021 bol Marmoush poslaný na hosťovanie do druholigového klubu FC St. Pauli na zvyšok sezóny. Nasledujúci deň debutoval v klube pri remíze 1:1 s Würzburg Kickers. Počas hosťovania odohral 21 zápasov a strelil sedem gólov.

 Hosťovanie v Stuttgarte 
Dňa 30. augusta 2021 bol Marmoush poslaný na hosťovanie do VfB Stuttgart. V klube debutoval 12. septembra a strelil aj premiérový gól pri remíze 1:1 s Eintrachtom Frankfurt. Počas sezóny odohral 21 zápasov a strelil v nich tri góly.

 Návrat do Wolfsburgu 
Dňa 30. júla 2022 strelil Marmoush svoj prvý gól za Wolfsburg pri výhre 1:0 nad Carl Zeiss Jena v DFB-Pokal. Svoj prvý gól v Bundeslige za tento klub strelil 1. októbra pri výhre 3:2 nad VfB Stuttgart. Počas sezóny odohral 36 zápasov a strelil v nich šesť gólov.

 Eintracht Frankfurt 
Dňa 15. mája 2023 prestúpil Marmoush do Eintrachtu Frankfurt po vypršaní zmluvy s Wolfsburgom. V klube debutovall 13. augusta pri výhre 7:0 nad Lokomotive Leipzig v nemeckom pohári. V Bundeslige prvýkrát skóroval 27. augusta pri remíze 1:1 proti Mainz 05. Vo svojej prvej sezóne odohral za Frankfurt 41 zápasov vo všetkých súťažiach a strelil v nich 17 gólov.

V septembri 2024 strelil Marmoush 6 gólov a pridal 3 asistencie v Bundeslige, čím získal ocenenie Hráč mesiaca. Marmoush dokončil prvú polovicu sezóny ako druhý najlepší strelec Bundesligy s 15 gólmi.

 Manchester City 
Dňa 23. januára 2025 prestúpil Marmoush do anglického klubu Manchester City s ktorým podpísal zmluvu do roku 2029. Cena prestupu je 59 miliónov libier. V klube debutoval o dva dni neskôr pri výhre 3:1 nad Chelsea.

 Reprezentačná kariéra 
Marmoush mohol reprezentovať aj Kanadu prostredníctvom rodičov. Za Egypt debutoval 8. októbra 2021 pri výhre 1:0 nad Líbyou v kvalifikácii na Majstrovstvá sveta vo futbale 2022. Pri svojom debute strelil aj premiérový gól.

Marmoush bol povolaný do nominácie na Africký pohár národov 2021. Nastúpil do všetkých siedmich zápasov na turnaji. Egypt prehral vo finále so Senegalom po penaltovom rozstrele.

Marmoush bol povolaný do nominácie na Africký pohár národov 2023. Nastúpil v štyroch zápasoch na turnaji. Egypt prehral v osemfinále po penaltovom rozstrele s DR Kongo.

 Kariérne štatistiky 

 Klubové 
K 25. januáru 2025
+Zápasy a strelené góly za kluby, v sezónach a súťažiachKlubSezónaLigaNárodný pohárKontinentálne súťažeCelkomDivíziaZápasyGólyZápasyGólyZápasyGólyZápasyGólyWadi Degla2015/16Nile League1000―102016/1715221―173Celkom16221―183VfL Wolfsburg II2017/18Regionalliga Nord141――1412018/1950――502019/20159――1592020/2121――21Celkom3611――3611VfL Wolfsburg2019/20Bundesliga5010110702020/211020―302021/222000―202022/2333531―366Celkom4156110486FC St. Pauli
(hosť.)2020/212. Bundesliga 21700―217VfB Stuttgart
(hosť.)2021/22Bundesliga21300―213Eintracht Frankfurt2023/2429123192441172024/251715316142620Celkom4627621586737Manchester City2024/25Premier League10000010Celkovo1825514416821267

 Poznámky
 1 Európska liga UEFA
 2 Európska konferenčná liga UEFA

 Medzinárodné 
K 25. januáru 2025
+Zápasy a góly za národný tímNárodný tímRokZápasyGóly20212120221312023922024112Celkovo356

 Úspechy hráča 
VfL Wolfsburg II

 Regionalliga Nord - 2018/19

 Referencie 

 Iné projekty 

 Externé odkazy 
 Omar Marmoush na transfermarkt.com



Kategória:Egyptskí futbalisti
Kategória:Hráči Wadi Degla SC
Kategória:Hráči VfL Wolfsburg
Kategória:Hráči FC St. Pauli
Kategória:Hráči VfB Stuttgart
Kategória:Hráči Eintracht Frankfurt
Kategória:Hráči Manchester City FC
Kategória:Hráči Fußball-Bundesligy
Kategória:Hráči FA Premier League
Kategória:Futbaloví útočníci
Kategória:Osobnosti z Káhiry